
Honor ja Victoria bastionide 
ning nende lähiala    detailplaneeringu algatamine
1. Asjaolud ja menetlemise käik

Detailplaneeringu algatamise ettepaneku on esitanud Narva LV Arhitektuuri- ja Linnaplaneerimise Amet, planeeritud 2006.a. eelarves. Detailplaneeringu koostamise eesmärgiks on planeeritava maa-ala korrastamine; pargi heakorrastuse lahendamine, bastionide korrastamine, kruntideks jagamine, ehitusõiguse määramine, liikluskorralduse ja parkimise määramine, haljastuse ja jalakäijate teede lahendamine, tehnovõrkude asukoha määramine ning nendega varustamise lahendamine.

Planeeritava ala pindala on ca 11 ha. Planeeritav ala asub Vanalinna linnaosas. Maa-ala asub Pimeaiast põhja poole, piirneb Pimeaia, Sepa, Sepa põik ja Jõe tänavatega; planeeritava maa-ala piir on määratud vastavalt asendiskeemile (Lisa 1).
Õiguslikud alused

Vastavalt Kohaliku omavalitsuse korralduse seaduse § 22 lõike 2 kohaselt on 
detailplaneeringu algatamine volikogu ainupädevus ja detailplaneering 
algatatakse Planeerimisseaduse §10 lõikele 1, 5 ja 6 §12 lõike 1 ja 5 alusel.
Lähteülesande koostamise alused on Planeerimisseadus, Narva linna üldplaneering.

Detailplaneering vormistatakse Keskkonnaministeeriumi poolt välja antud soovituslike tingmärkide alusel (ET-2 0104-0174). Maakasutuse sihtotstarbed esitada Eesti Vabariigi Valitsuse 24. jaanuari 1995.a. määruse nr 36 “Katastriüksuse sihtotstarvete liikide ja 
nende määramise aluste kinnitamine” sätestatud korra alusel. Lubatud/keelatud ehitise kasutamise otstarbed määratakse Majandus- ja kommunikatsiooniministri 26. novembri 2002. a määruse nr 10 “Ehitise kasutamise otstarvete loetelu” alusel. Planeeringu teksti koostamisel juhinduda EV Planeerimisseaduse 
terminoloogiast. Planeeringute koosseis esitada vastavalt Narva Linnavalitsuse  18.10.2001. a. määrusega nr 1745 kinnitatud juhendile “Detailplaneeringu koosseis ja vormistamise nõuded”. Kehtestatud detailplaneering on aluseks projekteerimisel ja 
maakorralduslike toimingute tegemisel.
Kuritegevuse riske vähendavad nõuded ja tingimused: lahendada vastavalt Eesti standardile EVS 809-1:2002.

Muud seadustest ja teistest õigusaktidest tulenevad kinnisomandi kitsendused ning nende ulatus.

2. Narva Linnavolikogu otsus

Algatada Honor ja Victoria bastionide ning nende lähiala detailplaneering ning kinnitada planeerimise lähteülesanne nr DP 21-2006.
3.1. Üldandmed
Tellija:  Narva LV Arhitektuuri- ja Linnaplaneerimise Amet (2006.a. eelarve).

Planeeringu asukoht:  Pimeaia-Sepa-Sepa põik- Jõe tänavate vaheline ala.
Lähteülesanne on kehtiv kuni 2 aastat alates otsuse jõustumisest.

3. 2. Planeeringu eesmärk
· Detailplaneeringu koostamise eesmärgiks on planeeritava maa-ala korrastamine; pargi heakorrastuse lahendamine, bastionide korrastamine, kruntideks jagamine, ehitusõiguse määramine, liikluskorralduse ja parkimise määramine, haljastuse ja jalakäijate teede lahendamine, tehnovõrkude asukoha määramine ning nendega varustamise lahendamine.

· Planeeritava ala pindala on ca 11 ha.
3. 3. Arvestamisele kuuluvad planeeringud
· Narva Linnavolikogu 28.11.2001a. otsusega nr. 92/49 kehtestatud Narva linna üldplaneering.

· Olemasolevad piirkonna vee- ja kanalisatsiooniskeemid, piirkonna tehnovõrkude projektid.

· Jõe 4 maa-ala detailplaneering.
· Tolli tn detailplaneering.

· Narva Linnasadama detailplaneering.

3. 4. Olemasoleva olukorra iseloomustus
· Narva linna üldplaneeringu järgi on antud ala maakasutuse osaliselt sihtotstarbeks üldkasutatavate haljasalade maa; 60% väikeelamu- ja ärimaad, 40% ühiskondlike hoonete maad.
· Planeeritav ala asub Vanalinna linnaosas. Maa-ala asub Pimeaiast põhja poole, piirneb Pimeaia, Sepa, Sepa põik ja Jõe tänavatega.
· Maa-alal on olemas mõõdistus 1998. aastast.

3. 5. Nõuded koostatavale planeeringule
3.5.1 
Detailplaneeringu koostamise aluskaardiks võtta olemasolevat situatsiooni tõeselt kajastav digitaalselt mõõdistatud geodeetiline alusplaan. Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ameti geodeesia ja maakorralduse osakonnas.
3.5.2 
Planeeringuala kontaktvööndi funktsionaalsed ja linnaehituslikud seosed: anda lähiümbruse olemasolev ja planeeritud liiklusskeem, sh juurdepääsud planeeritavale alale, sõiduteed, jalakäijate ülekäigurajad, liikumissuunad ja bussipeatused. Esitada planeeritava ala funktsionaalsed seosed lähiümbrusega. 

3.5.3 
Võttes arvesse olemasolevat situatsiooni ja piirkonnas kehtivaid planeeringuid, esitada kontaktvööndi kruntide struktuuri, kavandatud hoonestuse tüübi ja mahu ning ehitusjoonte ülevaade ja analüüs.

3.5.4 
Olemasoleva olukorra iseloomustus: esitada krundipiirid, maakasutuse sihtotstarve, senised kokkulepped maakasutuse kitsendamise kohta ja olemasolev situatsioon planeeritaval alal. Anda hinnang olemasolevale haljastusele.
3.5.5 Planeeritava ala kruntideks jaotamine: määrata vastavalt detailplaneeringu eesmärgile. Planeeringuga anda maakasutuse bilansi koondtabel (planeeringu algatamise eelne ja kavandatud kruntide pindalade suhe ja sihtotstarbed, s.h. avalikku kasutusse jäävad maa- alad).
3.5.6 
Krundi ehitusõigus: 

· määrata krundi lubatud katastriüksuste sihtotstarbed (määratakse planeeringuga);

· anda hoonete ja rajatiste üldfunktsioonid (elamud, võib ka äripindaisd);

· määrata lubatud ehitiste arv krundil (kuni 2);

· määrata lubatud suurim ehitusalune pind;

· määrata ehitiste lubatud kõrgus ja korruselisus (kuni 3 + mansard; kõrgus esitada räästa ja katuseharja absoluutkõrgusena). Arvestada naaberkruntide normatiivsete valgustingimuste tagamist.

· määrata krundi täisehitusprotsent;

· määrata peamised arhitektuurinõuded ehitistele lähtudes piirkonna eripärast ning ajaloolisest taustast;

· määrata uusehituse võimalused ja tingimused, nii stiililised, mahulised kui ka asukohanõuded tulenevalt piirkonna hoonestuse laadist ning eripärast;

· ehitiste vahelised kujad lahendada vastavalt normatiivdokumentidele;

· määrata katusekatte ja välisviimistluse lubatud materjalid, nõuded avatäidetele ning muudele hoone osadele ning detailidele (lubatud ei ole plast- ja imiteerivate materjalide kasutamine);

· määrata katusekalded või selle vahemikud.

Kruntide ehitusõigus ja linnaehituslikud ning arhitektuursed nõuded on soovitatav anda loeteluna või tabelina, kruntide kaupa.

3.5.6 Tänavate maa-alade ja liiklus- ja parkimiskorralduse määramine. Planeeringuga anda:
· tänavate (juurdepääsude) ja tänavatega ristumiste kõrgusarvutused;
· liikluskorralduse põhimõtted (autoliikluse sõidurajad, sõidusuunad ja nende eraldatus invanõuded), anda tänava ristprofiil;

· tee maa-ala ja selle elementide (sõidutee, jalgrattatee, kõnnitee, eraldusriba) kirjeldus ja ligikaudsed laiused;

· kruntide planeeritud kasutusotstarbele ja hoonestusele vastav parkimise ning parkimiskohtade arvu lahendamine lähtudes parkimisnormatiividest;
· nõuded puuetega inimeste liikumise tagamiseks; 
· vajadusel määrata teekaitsevöönd ja selle ulatus.

3.5.7  Haljastuse ja heakorrastuse põhimõtted:

· planeeritav kohustuslik kõrg- ja madalhaljastuse rajamine;

· anda planeeritava ala heakorrastuse lahendus;

· planeeringus käsitleda jäätmete sorteeritud kogumise vajadust;

· vertikaalplaneerimise põhimõtted (maapinna kõrguse muutmine, sademevete ärajuhtimine);
· väikevormid, mänguväljak;

· määrata säilitatav, likvideeritav ja linnaliselt väärtuslik haljastus.
3.5.8 
Tehnovõrkude ja -rajatiste asukohad.

· anda olemasoleva olukorra iseloomustus;
· lahendada tehnovarustus koos uute tehnovõrkude paigaldamisega koos vajalike võimsuste äranäitamisega vastavalt võrguvaldajate tehnilistele tingimustele, millised tellib detailplaneeringu algatamist taotlenud isik;

· anda tehnovarustuse põhimõtteline lahendus (veevarustus, heitvee ja sademete vee kanalisatsioon, soojavarustus, elektrivarustus, küte, gaasivarustus, välisvalgustus, sidevarustus);

· tehnovõrkudele reserveeritavad maa- alad, tagada nõutavad rõhtvahekaugused hoonetest ja teistest tehnovõrkudest;
· lubatud ja keelatud lahendused ehitiste ja rajatiste tehnovarustuse tagamisel, lokaalsete lahenduste lubatavus ja tingimused;

· tuleohutuse tagamine: hoonete tulepüsivus ja kujad;

· määrata hüdrantide ja tuletõrje veevõtukohtade paiknemine;

· lahendada transiitvete ärajuhtimine.

Esitada tehnovõrkude rajamise vajaduse koondtabel (planeeringu algatamise eelne ja planeeringuga kavandatud tehnovõrkude rajamise vajadus).

     3.5.9  Vajadusel ettepanekud maa-alade ja objektide kaitse alla võtmiseks või kaitserežiimi lõpetamiseks.

3.5.10 
Kitsenduste ja servituutide määramise vajadus.
· Vastavalt vajadusele anda ettepanek kinnisomandi kitsenduste ja reaalservituutide seadmiseks: teeservituudid ja muud servituudid.
· Tehnovõrkude teenindamiseks vajalikud servituudid kanda tehnovõrkude koondplaanile.
3.5.11 Keskkonnatingimused planeeringuga kavandatu elluviimiseks ning vajaduse korral ehitised, mille ehitusprojekti koostamisel on vaja läbi viia keskkonnamõju hindamine või riskianalüüs.

3. 6. Planeeringu koosseis
3.6.1.
Situatsiooni skeem, M 1:10 000;

3.6.2.
Geodeetiline alusplaan, M 1:500;
3.6.3.       Olemasolev olukord M 1:500;
3.6.4.
Planeeringuala kontaktvööndi funktsionaalsed ja linnaehituslikud 
     
seosed M 1:1000;

3.6.5.
Planeeringu põhijoonis ehitusõiguse, liiklusskeemi, maakasutuse 

ja haljastuskavaga  M 1:500;

3.6.6.
Tehnovõrkude planeering M 1:500;

3.6.7.
Seletuskiri; 

3.6.8.
Lähtematerjalid (lähteülesanne, detailplaneeringu algatamise 

otsus, ajalehe väljalõiked planeeringu menetlemisest, 



tehnovõrkude valdajate eeltingimused);

3.6.9.
Planeeringu kooskõlastajate kirjad ning kooskõlastuste 


koondtabel.
3.6.10.      Haljastuse hinnang.
3. 7. Planeeringu eskiisprojekti koosseis
Detailplaneeringu eskiislahendus esitada Narva Linnavalitsuse Arhitektuuri- ja Linnaplaneerimise Ametile läbivaatamiseks. Eskiisilahenduse avaliku arutelu läbiviimise vajadus määratakse töö käigus.

3.7.1.
Situatsiooni skeem, M 1:10 000;

3.7.2.
Geodeetiline alusplaan, M 1:500;
3.7.3.       Olemasolev olukord M 1:500;
3.7.4.
Planeeringuala kontaktvööndi funktsionaalsed ja linnaehituslikud 

seosed M 1:1000;

3.7.5.
Planeeringu põhijoonis ehitusõiguse, liiklusskeemi, maakasutuse ja haljastuskavaga M 1:500;

3.7.6.
Seletuskiri;

3.7.7.
Lähtematerjalid (lähteülesanne, detailplaneeringu algatamise 

otsus, ajalehe väljalõiked planeeringu menetlemisest).

3. 8. Planeeringu esitamise ja kooskõlastamine
3.8.1.
Lõplik detailplaneeringu projekt koos nõutavate 



kooskõlastustega esitada Narva Linnavalitsuse Arhitektuuri- ja 

Linnaplaneerimise Ametile neljas eksemplaris paberkandjal 


menetlemiseks ja ühes eksemplaris elektronkandjal (seletuskiri 

– rtf, pdf; joonised – dgn, dwg) kehtestamiseks.

3.8.2.
Arhitektuuri- ja Linnaplaneerimise Ametil on õigus nõuda 


detailplaneeringu makettide, illustreerivate jooniste ja planšetil 

jooniste esitamist detailplaneeringu avalikustamiseks.

3.8.3.
Detailplaneeringu kehtestamiseks vajalike kooskõlastuste 


loetelu:

· Ida-Virumaa Päästeteenistus Narva Komando,

· Maanteeameti Narva linna spetsialisti arvamus,
· Maa-Amet;

· Ida-Virumaa Tervisekaitsetalitus,

· Muinsuskaitseamet;
· Ida-Viru Keskkonnateenistus,

· Narva Linnavalitsuse Linnavara- ja Majandusamet,

· Narva Linnavalitsuse Arhitektuuri- ja Linnaplaneerimise Amet,

· Planeeringualasse jäävate ja seda teenindavate tehnovõrkude valdajad,

· Kaasata detailplaneeringu koostamisse jäävad piirinaabrid.

Kooskõlastused võtta vastavatele joonistele. Tekstilises osas, seletuskirjas, esitada kooskõlastuste kokkuvõte, kus näidata, millisel joonisel kooskõlastus asub, kooskõlastava instantsi nimi ja kooskõlastuse kuupäev, märkused ning kooskõlastaja ametinimi ja nimi ning kontaktnumber.

     3.9.        Asendiskeem (Lisa 1)
     3.10.     Avalikustada detailplaneeringu algatamine massiteabevahendites.

4. Rakendussätted

4.1  Otsus jõustub seadusega ettenähtud korras.

4.2  Otsust on võimalik vaidlustada Tartu Halduskohtu Jõhvi kohtumaja 30 
päeva jooksul arvates otsuse teatavakstegemisest. 

Mihhail Stalnuhhin

Esimees

